
El miratge de la imatge

Cada vegada més, l'adolescència s'avança biològicament en un procés fictici per influència de la potència desbordada de l'apologia que se'n fa a través de les xarxes. Unes xarxes, esclar, cada vegada també, més a l'abast descontrolat de l'etapa infantil. La societat fa temps que en busca els culpables o, com a mínim, els que se'n fan culpables permetent-ho: ¿L'escola? ¿La família? ¿Els germans o germanes més grans? ¿El salt prematur dels infants d'11 o 12 anys de l'escola primària a l'institut per mor de la llei d'educació que ja torna a ser qüestionada?
Al voltant d'aquesta qüestió que apel·la tots els sectors de la societat —des dels tutors familiars, als educadors i als mitjans de comunicació— és quan la dramaturga i actriu de cinema i televisió Monica Dolan (Middlesbrough, North Yorkshire, Regne Unit, 1969) escriu i interpreta «The B*easts», sota la direcció de John Hoggarth, al Bush Theatre, dins l'Edinburgh Festival Fringe del 2017.
Des de l'estrena d'aquesta obra, o conferència o reflexió —em resisteixo a dir-ne monòleg o soliloqui— fins a avui, han passat sis anys, el fenomen de la sexualització prematura no ha disminuit sinó que, ben al contrari, ha augmentat. I l'impacte de l'obra, que ara interpreta en català l'actriu Marta Marco, en el paper d'una psicoterapeuta, Tessa, estrenada ja dins el Grec com a arrencada de la nova sala La Muriel de Sixto Paz, recuperada ara a l'Akadèmia Teatre, és més que oportuna precisament en un moment que la televisió catalana destapa un tema tabú en una docusèrie de tres capítols de «Sense ficció» i un debat sobre la descoberta de la pornografia dels infants i adolescents, d'accés lliure a les xarxes, i que no només contribueixen a aquesta visió distorsionada del creixement i despertar biològic, sinó que és vist ja com un dels fets impulsors d'actes recents d'assetjament i agressions protagonitzats pels més joves.
La història de «Bèsties» no és tant aquesta mirada a l'accés a la pornografia sinó la finestra que tenen oberta els infants —sobretot les nenes— amb plataformes com és ara Tik Tok o Instagram, plataformes i personatges amb influencers que han començat penetrant en la gent més jove i vulnerable com un joc innocent però amb un rerefons subtil que els porta a la imitació de tendències més adolescents o més adultes. Sense oblidar, esclar, els estereotips de la publicitat i segons quins guions de ficció juvenils.
En aquest cas, l'autora de «Bèsties» incideix en el fet que els infants es consideren éssers innocents i que allò que els sembla que volen quan són petits no és el que voldran quan arribin a la maduresa. Però el personatge de la psicoterapeuta Tessa mostra la seva incredulitat davant la Carol, mare de la nena, la Lila, que ha maldat per implantar-se pits i ho ha fet ni més ni menys que als 8 anys. I també planteja que senyalar la mare com a culpable del compliment no és la millor de les opcions que ha de prendre la societat.
Una obra, una conferència, una reflexió interpretada en solitari corre sempre el perill que perdi en dinamisme. L'actriu Marta Marco lluita contra aquest perill. Involucra els espectadors i no els deixa indiferents davant els fets que explica sobre la mare de Lila i la mateixa Lila, una criatura que té el miratge de créixer abans d'hora i que ho fa amb l'absorció de la imatge que es ven com a sinònim de creixença. En el fons, qui sap si la Lila, quan hagi madurat, entendrà que la imatge no és el miratge, però la seva experiència d'infant l'haurà deixat marcada per sempre.
«Bèsties» és una proposta que no està lliure de certa polèmica —hi ha qui no hi voldria sentir referències a segons quin tipus de persones o col·lectius— però és inevitable que el tema generi controvèrsia perquè l'autora, en la veu de Marta Marco, no busca oferir en safata una solució miraculosa sinó formular una sèrie de preguntes sobre la passivitat o la ignorància d'una part de la societat davant de la sexualització prematura dels infants.
La resposta no és la prohibició per als infants ni la demonització per als adults sinó la reflexió i la burxada en la consciència de cadascú, que és el que fa i farà l'obra «Bèsties» on es representi i també el que fa i farà el monogràfic sobre la «Generació porno» de TV3. Parlem de dues propostes de registres diferents, el teatre i l'audiovisual, que és donen la mà per atzar amb un mateix objectiu: desmuntar el miratge de la imatge. 
Andreu Sotorra, Clip de Teatre, 3 juliol 2023 / 16 setembre 2023

La part més bèstia de la bellesa

"Què venen a fer els pits al món?" És la pregunta que acull l'espectador que entra a La Muriel en la funció (ara, encara amb passis previs) del monòleg interpretat per Marta Marco. Superada la lògica biològica d'alletar les criatures, els pits passen a ser un senyal d'identitat inequívoc. Que va per davant com si fos el nas de ganxo, les cames amb pèl o la tofa de cabell de moda juvenil. Si la societat ho té tant integrat (i en certa manera idealitzat) per què ha d'estranyar que la canalla (que s'emmiralla amb els pares) també li doni un valor social?
La dramaturga Monica Dolan en fa una ficció que, per moments, no fa més que convertir el clixé perillós en veritat universal. Per sort, el teatre contemporani, que (quasi per definició) formula preguntes sense respostes evidents des de l'escenari, relativitza aquesta veritat sexual convertida en bandera per fer atractiu tot allò que es posa a la venda.

Marta Marco fa el paper d'una psicoterapeuta que es va involucrant amb la seva pacient, la Carol, una mare separada que no sap frenar una obsessió de la filla des dels 3 anys. Fins que als 8, negocia un acord que li sembla raonable. Però que la societat considerarà abominable. Si és divertit que una nena de sis anys imiti les contorsions sexuals d'una coreografia pop per què se li ha de privar de repetir l'estètica de les ballarines del vídeo? El personatge exposa el cas i, només a través de les trucades als fills i al marit, s'endevina un cas íntim que ressona amb aquest canon de bellesa social.

La pregunta escrita a la paret ressona diferent si es retalla: "Què fan els pits al món?" L'obra demostra que els pits transformen les relacions socials i l'èxit convivencial. O que pinten la por al fracàs de l'individu. Si la sexualitat és el ganxo perfecte per al consumisme, és raonable que les criatures juguin a aspirar a aquest èxit. Amb les mateixes eines que les seves mares, o que les seves models de referència que exposen a la revista. Han confós el cos amb l'èxit. Una negociació social que també incumbeix (i afecta) en el comportament dels homes, sigui per estar cenyits a un cànon de bellesa o per equivocar els rols en una relació, partint de, per exemple, la pornografia. Si tot és a l'abast, tot s'ha de saber gestionar, sembla reflexionar la posada en escena dirigida per Pau Roca. Per cert, a les espatlles de les cadires és probable que hi veieu uns ulls que miren. En realitat, són pits que han dibuixat els espectadors d'ahir. Tant diversos com ho és la humanitat, tan fràgils com ho exposen obres com 360 grams o Adéu, Jane. El policia de Múrcia ha tornat a posar els pits a primera línia de la repressió informativa. La veritat és tossuda.

Sixto Paz furga sempre en les ombres de la intimitat. Ho pot fer per denunciar l'alliberament individual sense reprimir-se del que pensin els altres (Así bailan las putas), per deixar-se emocionar per les petites coses davant de les grans tragèdies (Les coses excepcionals). O abduir-se en un món protosectari que allibera la decisió de prendre decisions per un mateix (Salvació Total Imiment Immediata Terrestre i Col·lectiva) o que s'entendreix amb l'àvia esquerpa per tothom menys per als néts de Barcelona (El més bonic que podem fer). En aquestes esquerdes de la veritat hi edifiquen muntatges que atrapen l'atenció de l'espectador per la radicalitat del discurs, principalment.

Bèsties posa al límit els tabús i la capacitat d'acceptar-se tal com un és. Si una nena prova d'avançar-se al temps posant-se pits en la infància, com acceptarà l'arribada de la transformació a l'adolescència? I és que si tornem a retallar la pregunta inicial "Què fem al món?" trontolla la pregunta del "Qui soc jo?" I sense poder-se respondre aquesta pregunta amb calma (ja en la vida adulta) i amb totes les seves conseqüències, la resta és soroll. En la conferència de coach benintencionat li travessa una veritat com un llamp, que commou els espectadors. I sí, deixa una reflexió que encongeix els prejudicis i que escanya, de cop, el cor. Malgrat això, és d'aquelles obres que fan bé a l'espectador i que és molt convenient que circuli per tot tipus de canals teatrals. Perquè cadascú hi troba el seu ressò, la seva intimitat turmentada, els seus pits (i cossos) idealitzats o rebutjats.
Jordi Bordes, Recomana, 4 juliol 2023.

Somos cómplices y verdugos de nuestra propia pasividad

Una de las cosas más interesantes del teatro es hacer que te cuestiones ciertas temáticas que quizás por tu día a día o por tu estilo de vida te pasan de refilón. La historia de Bèsties te toca, te causa estupor, te cuestiona qué harías tu si... ¿pero somos capaces de ponernos en el lugar de...?

Tessa (Marta Marco) es una psicoterapeuta que ha tenido que lidiar con un caso extremo de hipersexualización de una menor, desde los tres años hasta lo que hoy ya se considera adolescencia, 12. Llevando esta historia a mi contexto personal, una milennial, sin hijos y con cuerpo no normativo ponerse en el lugar de una generación que ha crecido con las revistas de moda, con la pornografía, bajo los cánones estéticos marcados por el Photoshop y los filtros de Instagram me resulta difícil a la par que me horroriza.

¿Cómo puede ser que una niña de 4 años sea fruto de la cuestión estética y se plantee pasar por el quirófano para llegar a alcanzar su sueño de ser como las figuras femeninas que ve en las revista de moda? ¿Qué tiene que hacer su madre delante de tal encrucijada, plegarse a los deseos de su hija o buscar ayuda profesional? El texto está lleno de interrogantes, algunos con una respuesta difícilmente asumible y que van más allá de la responsabilidad del progenitor de turno, ya que involucran a toda la sociedad.

Si bien es cierto que como espectador el texto te violenta a la vez que te interroga sobre tus límites morales y los de la sociedad en su conjunto, pero creo que también tiene partes muy tramposas. Como mujer CIS quizás lo hubiera tenido que dejar pasar, pero en unos días como estos, con una parte de la sociedad que señala tanto a un colectivo, comparar el caso extremo de hipersexualización de esta menor con la problemática trans, me parece totalmente desacertado y hasta un punto insultante. Tampoco encuentro la correlación del caso con les niñes testigos de jehová y las transfusiones de sangre. Es ahí donde el texto chirría un poco y en ciertos momentos te expulsa.

Marta Marco dispara las preguntas desde el inicio aunque la historia real te la vaya dando en píldoras, y menos mal porque son más bien disparos y no sabríamos que hacer si de buen principio se revelara la historia completa. Vemos pasar por su mirada un seguido de calma, estupor, incertidumbre, rabia y silencios. La dirección de Pau Roca nos invita a entrar en la historia, a hacernos partícipes, más aún cuando estamos interpelados por la actriz que a menos de un metro nos interroga mientras camina por una improvisada platea. Como público no tenemos voz, callados que no ausentes, observamos y reflexionamos sobre todo aquello a lo que nos vemos interpelados. Hay silencios que afirman más que las propias palabras. Bèsties es una obra donde el aliento y la complicidad entre intérprete y espectador es necesaria, somos cómplices y verdugos de nuestra propia pasividad.

﻿Es mi primera experiencia teatral en La Muriel, un espacio que siempre había visto como una perfecta mini-sala de conciertos pero que para este concepto teatral, de intimidad entre uno o varios actores también es perfecto. Lejos de las cámaras negras, de tarde, con claridad afuera, con una bebida (alcohólica o no) y dispuesta a dejar que te sumerjan en una historia que te atrape, te revuelva y que te haga preguntarte porqué lo estamos haciendo tan mal y si aún llegamos a tiempo para solucionarlo. 

Elisa Díez, Recomana, 4 juliol 2023

